Tres barcos tuvieron de ser desviaos y seies esperen nos alrodiu del puertu a ser descargaos, colapsando les istalaciones de la empresa, que nun da a bastu
#000002
La Estaya Sindical de CSI n’EBHI informa del desvíu del 3o barcu al muelle norte no que va d’añu por nun poder facese cargu de la so descarga la propia terminal nes sos istalaciones.
#000003
El barcu trátase del “NAVIOS LUZ” con 30.000 tonelaes de mineral de fierro. Anteriormente desviárase’l buque“OCEAN S” con 22.000 tonelaes de carbón y el pasáu mes el“TIGER WEST” con otres 72.000 tonelaes. Nesti caberu casu, según noticia espublizada en prensa, el desvíu debióse a la falta d’espaciu pal so almacenamientu na propia terminal, echándose la culpa a la fuelga del trasporte.
#000004
El fechu ye qu’a día de güei van descargaes 4,725.000 tonelaes, (siendo la previsión pa esti añu de 7,5 millones), y tán previstos a curtiu plazu 9 buques más con otres 825.000, 6 d’ellos ya fondeaos nes inmediaciones del puertu, lo que dexa les istalaciones colapsaes, incluyendo la esplaná onde operaba
“NMR”, qu’agora ta siendo utilizá pal almacenamientu de carbón por parte d’EBHI, ocupando’l 100% de la so superficie.
Tou esti colapsu débese a dos motivos: la supresión del turnu de nueche cuando nun hai barcu na terminal y una pésima planificación por parte d la Direición d’Operaciones, por mor de la importante merma na plantilla operativa tres del ERE d’estinción de contratos del añu pasáu.
La supresión del turnu de nueche, amás, tien comu consecuencia que tol llevante de material se faiga con camiones per carretera, muncho más llento que coles máquines combinaes a cinta, comu se facía anantes, lo qu’amás lleva a que s’almacene mal en Veriña, ya que los camiones nun puen apinar el camión tan alto comu les máquines.
La falta personal lleva tamién a la incapacidá d’entamar turnos nuecherniegos completos mesmo cuando hai barcos na terminal, faltando personal pa completar la plantilla.
#000005
Col volume de trabayu y la cantidá de tonelaes que se tan descargando, el retayu de plantilla impide desendolcar con normalidá les llabores propies de la empresa, denuncien los trabayaores, que remembren les pallabres de José Manuel del Arco, Director del Puertu Xixón, cuando dixo que “tener 5 turnos n’ Ebhi yera un privilexu... “agora ye una necesidá”.
#000006